**Ministru kabineta noteikumu projekta „Grozījumi Ministru kabineta 2015.gada 3.februāra noteikumos Nr.60 „Kārtība, kādā piešķir valsts un Eiropas Savienības atbalstu pasākumam „Ražotāju grupu un organizāciju izveide”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Normatīvā akta projekts ir sagatavots, pamatojoties uz Lauksaimniecības un lauku attīstības likuma 5.panta ceturto daļu, kā arī uz Latvijas Lauku attīstības programmu 2014.–2020. gadam (turpmāk – LAP (2014–2020)). Minētā programma ir vidēja termiņa politikas plānošanas dokuments, kas nosaka lauksaimniecības attīstības mērķus un attīstības virzienus, kā arī to sasniegšanas veidu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 3.februāra noteikumos Nr.60 „Kārtība, kādā piešķir valsts un Eiropas Savienības atbalstu pasākumam „Ražotāju grupu un organizāciju izveide”” (turpmāk – noteikumi Nr.60), kas nosaka atbalstu jaundibinātajām kooperatīvām sabiedrībām pasākumā "Ražotāju grupu un organizāciju izveide" (turpmāk – pasākums), ir jāizdara grozījumi, lai paredzētu atbalstu atbilstīgajām lauksaimniecības un mežsaimniecības pakalpojumu kooperatīvajām sabiedrībām saskaņā ar Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību [107.](http://likumi.lv/ta/id/272135-kartiba-kada-pieskir-valsts-un-eiropas-savienibas-atbalstu-pasakumam-razotaju-grupu-un-organizaciju-izveide#p107) un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – regula Nr. 1407/2013). Saskaņā ar Kooperatīvo sabiedrību likumu atbilstīgajās lauksaimniecības un mežsaimniecības pakalpojumu kooperatīvās sabiedrības nav komersanti un arī demarkācijas nodrošināšanas nolūkā atbilstīgās lauksaimniecības un mežsaimniecības pakalpojumu kooperatīvās sabiedrības nevar pretendēt uz atbalstu komercdarbības atbalsta pasākumos, kas plānoti darbības programmā “Izaugsme un nodarbinātība” saistībā ar 1. tematisko mērķi “Pētniecība, tehnoloģiju attīstība un inovācijas” un 3. tematisko mērķi “Mazo un vidējo komersantu konkurētspēja”. Minētā atbalsta mērķis ir veicināt atbilstīgo lauksaimniecības un mežsaimniecības pakalpojumu kooperatīvo sabiedrību izaugsmi un konkurētspēju, tāpēc ka tieši mazajām un vidējām kooperatīvajām sabiedrībām ir grūti konkurēt tirgū gan no cenas, gan ražošanas izmaksu viedokļa, jo lielākie ražotāji var piedāvāt preci lielākā apjomā un par zemāku cenu. Taču mazo un vidējo kooperatīvu lauksaimniecības produkcija ir īpaša tieši ar kvalitāti, tāpēc nepieciešams atbalstīt mazo un vidējo kooperatīvu konkurētspēju un izaugsmi.  Izdarot grozījumus noteikumos Nr.60, atbilstīgām kooperatīvajām sabiedrībām, kuru lauksaimniecības preču un pakalpojumu apgrozījums starp sabiedrību un tās biedriem iepriekšējā gadā nepārsniedz 30 000 *euro*, bet mežsaimniecības preču un pakalpojumu apgrozījums starp sabiedrību un tās biedriem nepārsniedz 40 000 *euro* vidēji ar vienu biedru (rēķinot pēc biedriem, ar kuriem ir bijis apgrozījums), būs iespēja katru gadu, bet ne ilgāk par pieciem gadiem kā vienreizēju maksājumu saņemt atbalstu līdz 4270 *euro* apmērā. Lai pretendētu uz atbalstu, atbilstīgajai kooperatīvai sabiedrībai ir jāizstrādā biznesa plāns pieciem gadiem un tas jāsaskaņo ar Latvijas Lauksaimniecības kooperatīvu asociācijas valdi, kura šo piecu gadu periodā uzraudzīs biznesa plāna īstenošanu. Atbalstu varēs saņemt pretendents, kam kārtējā gadā saskaņā ar normatīvajiem aktiem par lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu ir piešķirts atbilstošas lauksaimniecības vai mežsaimniecības pakalpojumu kooperatīvās sabiedrības statuss. Lai noteikumus piemērotu regulas Nr.1407/2013 7.panta 4.punkta un 8.panta prasībām, kas nosaka regulas darbības beigas (līdz 2021.gada 30.jūnijam), noteikumu projektā ir ietverta jauna norma, kas paredz datumu, līdz kuram Lauku atbalsta dienests pieņem lēmumu par *de minimis* atbalsta piešķiršanu saistībā ar šiem noteikumiem. Tāpat noteikumu projekts paredz normu, kas nosaka Lauku atbalsta dienestam un atbalsta pretendentam pienākumu apkopot datus par piešķirto un saņemto *de minimis* atbalstu, kā arī uzglabāt šos datus un dokumentus atbilstoši Komisijas regulas Nr.1407/2013 6.panta 4.punkta nosacījumiem. Vienlaikus noteikumu projektā labotas tehniskas nepilnības, noteikumu 7.2. apakšpunktu papildinot ar vārdiem “no dibināšanas brīža divu gadu laikā” – tā precizējot normu, ka pretendentam atbilstības statuss ir jāiegūst divu gadu laikā no dibināšanas brīža, jo atbalsts saskaņā Regulas Nr.1305/2013 27.pantu un LAP (2014–2020) paredzēts pirmajos darbības uzsākšanas gados, noteikumu 15.2.apakšpunktā precizējot atbalsta apmēru par trešo gadu, t.i., seši procenti atbilstoši LAP (2014–2020). Noteikumu projekts precizē normu attiecībā uz atbalsta saņemšanas apmēru, ja atbalsta pretendents uz atbalstu piesakās otrajā, trešajā, ceturtajā vai piektajā gadā no dienas, kad tas pirmo reizi ieguvis atbilstības statusu. Šāda norma nepieciešama, lai novērstu interpretācijas iespējas par atbalsta saņemšanu, vienlaikus skaidri nosakot, ka atbalstu var saņemt piecus gadus pēc atbilstības statusa piešķiršanas. Tāpat norma samazina krāpšanas risku attiecībā uz apzinātu apstākļu radīšanu, lai saņemtu lielāku atbalsta apmēru, piemēram, novēršot situāciju, kad jaundibināts kooperatīvs, darbojoties vairākus gadus pēc dibināšanas, palielina apgrozījuma apjomu un tikai tad piesakās uz atbilstības statusa iegūšanu un atbalstu, tā pretendējot uz lielāku atbalsta apmēru. Noteikumu projekts paredz, ka atbilstīgajām kooperatīvajām sabiedrībām mežsaimniecības nozarē atbalsta piešķiršanas pirmajā gadā (pat ja kooperatīvs piesakās tikai otrajā gadā no dienas, kad tas pirmo reizi ieguvis atbilstības statusu) atbalstu aprēķina no sabiedrības pārdotās biedru saražotās mežsaimniecības produkcijas vidējās vērtības pēdējos piecos gados pirms grupas vai organizācijas pirmreizējā atbilstības statusa iegūšanas atbilstoši normatīvajam aktam, kas nosaka lauksaimniecības pakalpojumu kooperatīvo sabiedrību un mežsaimniecības pakalpojumu kooperatīvo sabiedrību atbilstības izvērtēšanu (izņemot lielāko un mazāko vērtību). Šāda norma paredzēta atbilstoši Regulas Nr.1305/2013 27.pantam. Noteikumu projektā tiek arī precizēti nosacījumi biznesa plāna grozījumiem, paredzot, ka pretendentiem ir tiesības biznesa plāna grozījumus iesniegt vienu reizi gadā. Šāda norma ir nepieciešama, lai pretendenti, izdarot izmaiņas, piemēram, attiecināmo izmaksu pozīcijās, pirms izdevumu veikšanas gūtu pārliecību, ka izdevumi ir attiecināmi, biznesa plāna grozījumus izdevumu pozīcijas saskaņojot ar Lauku atbalsta dienestu. Noteikumu projekta īstenošanai papildu finanšu līdzekļi nav nepieciešami, un atbalstu plānots maksāt no esošā finansējuma. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un biedrība „Latvijas Lauksaimniecības kooperatīvu asociācija”. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir atbilstīgās lauksaimniecības un mežsaimniecības pakalpojumu kooperatīvās sabiedrības. Pēc Uzņēmumu reģistra datiem, 2014.gada pirmajā pusē ir reģistrētas aptuveni 289 lauksaimniecības kooperatīvās sabiedrības, no tām 128 ir lauksaimniecības pakalpojumu kooperatīvās sabiedrības. Iesniegumu par atbilstību 2015. gadā iesniedza 53 lauksaimniecības un mežsaimniecības pakalpojumu kooperatīvās sabiedrības, no kurām atbilstības statusu ieguva 45 lauksaimniecības un 2 mežsaimniecības pakalpojumu kooperatīvās sabiedrības. Kopā 2015. gadā atbilstības statusu ieguva 47 sabiedrības. Provizoriski atbalstam varētu pieteikties 25 lauksaimniecības un 2 mežsaimniecības pakalpojumu kooperatīvās sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Pieteikšanās atbalstam ir brīvprātīga. Atbalsts veicinās sabiedrību ekonomisko attīstību un sekmēs konkurētspēju tirgū. Atbalsta saņemšanai pretendents pēc kārtas izsludināšanas oficiālajā izdevumā “Latvijas Vēstnesis” Lauku atbalsta dienestā iesniedz iesniegumu un noteikumos paredzētos dokumentus. Aptuvenās administratīvās izmaksas kopā varētu būt 788,68 *euro*. |
| 3. | Administratīvo izmaksu monetārs novērtējums | Mērķgrupa ir 27 atbilstīgās lauksaimniecības un mežsaimniecības pakalpojumu kooperatīvās sabiedrības. Mērķgrupas administratīvās izmaksas veido iesnieguma aizpildīšana, atbalsta pasākumu izdevumu tāmes sagatavošana, attiecīgās informācijas sagatavošana un dokumentu iesniegšana. Tā kā sabiedrības ik gadu apkopo informāciju par savu saimniecisko darbību, tad pēc būtības pamatdokumentu sagatavošana nav laikietilpīga. Aprēķinos ir izmantots pieņēmums, ka darba devējam stundas likme vidēji veido 4,32 *euro* (pēc Centrālās statistikas pārvaldes datiem, 2013.gada mēneša vidējā darba samaksa bija 716 *euro*).1. Iesnieguma aizpildīšana (noteikumu projekta 6.pielikums)C =  (4,32x (0,083+0,25)  x (27 x 1) = 38,84 *euro –*pieņemot, ka vidējais laika patēriņš iesnieguma aizpildīšanai ir šāds: • iepazīšanās ar iesnieguma veidlapu – 5 minūtes (0,083 stundas);• iesnieguma aizpildīšana – 15 minūtes (0,25 stundas).2. Atbalsta pasākumu izdevumu tāmes sagatavošana: C =  (4,32 x 2) x (27 x 1) = 233,3 *euro –*pieņemot, ka vienkāršotas atbalsta pasākumu izdevumu tāmes sagatavošanas laiks vienai personai nepārsniedz 2 stundas.3. Atbalsta pretendenta deklarācijas saskaņā ar normatīvajiem aktiem par kārtību, kādā piešķir valsts un Eiropas Savienības atbalstu lauku un zivsaimniecības attīstībai aizpildīšana.C =  (4,32x (0,083+0,25)  x (27 x 1) = 38,84 *euro –*pieņemot, ka vidējais laika patēriņš deklarācijas aizpildīšanai ir šāds: • iepazīšanās ar deklarācijas veidlapu – 5 minūtes (0,083 stundas);• deklarācijas aizpildīšana – 15 minūtes (0,25 stundas).4. Informācijas par apgrozījumu sagatavošana un gada pārskata sagatavošana. Pieņemot, ka apliecinošie dokumenti vidēji aizņem 10 lapas un to izdrukas izmaksas par 1 lapu (aptuveni 0,07 *euro*), izmaksas ir šādas: 1 x 27 x 0,07 = 1,89 *euro*.Aptuvenās administratīvās izmaksas veido 312,87 *euro.*Lauku atbalsta dienesta administratīvās izmaksas veido informācijas publicēšana par kārtas izsludināšanu oficiālajā izdevumā “Latvijas Vēstnesis” aptuveni 9,25 *euro* apmērā, kā arī informācijas pieņemšana, apstrāde, izvērtēšana un uzglabāšana. Pieņemot, ka vidējais laika patēriņš ir 4 stundas, aptuvenās izmaksas informācijas pieņemšanai, apstrādei un izvērtēšanai ir šādas:C =  (4,32 x 4) x (27x1) = 466,56 *euro*.Informācijas uzglabāšana neradīs administratīvo slogu. Lauku atbalsta dienesta aptuvenās administratīvās izmaksas veido 475,81 *euro.*Kopējās administratīvās izmaksas prognozējamas ap 788,68 *euro*.Aprēķinos izmantota formula C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – reizes, cik bieži gada laikā projekts paredz informācijas sniegšanu. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2013. gada 17.decembra Regula (EK) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (turpmāk – regula (EK) Nr.1305/2013); Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula (ES) Nr. 1407/2013). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Atbalstu paredzēts sniegt saskaņā ar Regulas Nr.1305/2013 27.pantu un regulu (ES) Nr. 1407/2013.  |
| A | B | C | D |
| Regulas Nr.1305/2013 27.panta 3.punkts  | 7. un 8.punkts  | Ieviests pilnībā. | Neparedz stingrākas prasības kā ES tiesību normas. |
| Regulas Nr.1305/2013 27.panta 4.punkts  | 7. un 8.punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 6.panta 1.punkts | 3. un 11.punkts (38.54. apakšpunkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkts | 11.punkts (38.42.apakšpunkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkta„a” apakšpunkts | 11.punkts (38.42.apakšpunkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkta„b” apakšpunkts | 11.punkts(38.42.apakšpunkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 1.panta 1.punkta„c” apakšpunkts | 11.punkts(38.42.apakšpunkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 2.panta 2.punkts | 11.punkts (38.1, 38.2 un 38.3 punkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 3.panta 2.punkts | 11.punkts (38.1, 38.2 un 38.3 punkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 4.panta 3.punkta „a” apakšpunkts | 11.punkts (38.41. apakšpunkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 5.panta 1.punkts | 9. un 11.punkts (20. un 38.3 punkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 5.panta 2.punkts | 9. un 11.punkts (20. un 38.3 punkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 6.panta 4.punkts | 3.punkts (5.3 un 5.4 punkts) | Ieviests pilnībā. | Neparedz stingrākas prasības kā ES tiesību normas. |
| Regulas Nr.1407/2013 7.panta 4.punkts un 8.pants | 3.punkts (5.2 punkts) | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regula Nr.1305/2013 dalībvalstīm nosaka rīcības brīvību, ieviešot regulu, tomēr izvēlētajiem nosacījumiem ir jābūt aprakstītiem LAP (2014–2020) un pamatotiem ar visaptverošu SVID analīzi. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādes uzsākšanu ir informēta Lauksaimnieku organizāciju sadarbības padome, Zemnieku saeima, Latvijas Lauksaimniecības kooperatīvu asociācija un Latvijas Meža īpašnieku biedrība. |
| 2. | Sabiedrības līdzdalība projekta izstrādē | Noteikumu projekta izstrādes gaitā konsultācijas notikušas ar Lauksaimnieku organizāciju sadarbības padomi, Zemnieku saeimu, kā arī ar Latvijas Lauksaimniecības kooperatīvu asociāciju un Latvijas Meža īpašnieku biedrību. Lauksaimniecības un lauku attīstības likuma 12.panta pirmā daļa nosaka, ka „Zemkopības ministrija, izstrādājot un īstenojot lauksaimniecības un lauku attīstības politiku, konsultējas ar Lauksaimniecības organizāciju sadarbības padomi”. Minētajās organizācijās ietilpst lielākā daļa nelielo lauksaimnieku un zivsaimnieku biedrību un nodibinājumu, kas pārstāv visu lauksaimniecības nozaru un zivsaimniecības intereses.Projekta izstrādē piedalās biedrība „Latvijas Lauksaimniecības kooperatīvu asociācija”, kas apvieno lauksaimniecības pakalpojumu kooperatīvās sabiedrības un **biedrību „**Latvijas Meža īpašnieku biedrība”**.**Projekts ir publiski pieejams Ministru kabineta tīmekļa vietnē, tāpēc tā izstrādes laikā ir nodrošināta sabiedrības līdzdalība. |
| 3. | Sabiedrības līdzdalības rezultāti | Biedrību un nodibinājumu priekšlikumi par atbalsta saņemšanas ir ņemti vērā un ietverti noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība „Latvijas Lauksaimniecības kooperatīvu asociācija”, kurai saskaņā ar Valsts pārvaldes iekārtas likumā noteikto kārtību ir deleģēta lauksaimniecības pakalpojumu kooperatīvo sabiedrību atbilstības izvērtēšana.Lauku atbalsta dienests, kas atbilstoši normatīvajiem aktiem par valsts un Eiropas Savienības atbalsta piešķiršanu lauku un zivsaimniecības attīstībai pieņem lēmumu par atbalsta piešķiršanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts iesaistīto institūciju funkcijas un uzdevumus nemaina un nepaplašina.  |
| 3. | Cita informācija | Nav. |

*Anotācijas III un IV sadaļa – projekts šo jomu neskar.*

##### Zemkopības ministrs J. Dūklavs

11.09.2015. 11:10

2337

D.Urdziņa

67878724, Diana.Urdzina@zm.gov.lv